**2017 –es Módosítások**

**7. pont**: „*Április 15. és június 15. között a****Keleti-bozót-csatornán****a Bambi-hídtól (46°44'09.0"N 17°33'54.1"E) és a****Nyugati-övcsatornán****a Kéthelyi-hídtól (46°39'58.8"N 17°24'49.0"E) délre eső (felső) szakaszokon (beleértve a Cigány-, a Sári- és a Határ-külvíz-csatornákat is)****általános horgászati tilalom****van érvényben. Az említett szakaszokon a halgazdálkodási vízterületen és annak partján halfogásra alkalmas eszközzel tartózkodni tilos! Az említett hidak és a két vízfolyás balatoni torkolata közé eső szakaszokon a fenti időszakban szabad horgászni, de pontyot és harcsát megtartani tilos!*”

**8. pont**: „*Tilos célzottan olyan halra horgászni, amely méreten aluli (méretkorlátozás alá eső, de azt el nem érő hal) vagy amelynek fogási tilalmi ideje a horgászat időpontjában érvényben van, még akkor is, ha a horgász visszaengedi a halat. Ha véletlenül ismétlődően ilyen hal akad horogra, akkor a horgász módszert és/vagy horgászhelyet köteles váltani*

**20. pont**: *„Az orrcsúcstól a faroktőig mért****75 cm-nél nagyobb csukából*** *naponta****1 db****tartható meg. A horogra akadó további 75 cm-nél nagyobb csukát a horgász köteles (az esetleges gyors fotózást követően) haladéktalanul és kíméletesen visszaengedni.”*

**30. pont**: *„Több napig tartó horgászat esetén a horgász* ***egy időben*** *legfeljebb a Hhvtv. által* ***2 naptári nap*** *alatt megtartható halmennyiséget tarthat magánál (pl.: maximum 6 db süllő) a horgászhelyen vagy a horgászathoz használt vízi járműben, amennyiben azokat a napi fogható mennyiségek betartásával fogta és könyvelte el a fogási naplójában.”*

**31. pont**: „*Fémből készült haltartó eszköz (drótszák, fémketrec) használata* ***TILOS****!”*

**34. pont:** „Tilos az etetőhajó alkalmazása, kivéve a behúzásra feljogosító horgászjegyet váltott horgász esetében, amennyiben érvényes bejelentkezéssel rendelkezik

**Modosított horgászrendi pont**:

**13. pont: „A felnőtt horgász az éves területi jeggyel az év során összesen 100 db, az ifjúsági horgász 50 db, a gyermek horgász pedig 20 db darabszám-korlátozással védett halat tarthat meg. A kvóta elérésekor *a második területi jegy emelt áron váltható, harmadik jegy váltására viszont nincs lehetőség!”***

**18. pont: *„Az orrcsúcstól a faroktőig mért 70 cm-nél nagyobb pontyot megtartani TILOS! Az ilyen pontyot a horgász köteles (az esetleges gyors fotózást követően) haladéktalanul és kíméletesen visszaengedni.***

**29. pont: „A horgászzsákmányt a horgász a vízparton nem ajándékozhatja el, és a megtartani kívánt halat kizárólag a saját haltartó eszközé(be)n (szák, bilincs, pányva) tárolhatja, *továbbá a horgászat befejezéséig más személlyel nem szállíttathatja el a horgászhelyről.”***

**A 30. pontnál leírtakhoz csatlakozik ez a módosítás is, amellyel szintén a napi kvóta kijátszása ellen igyekszünk tenni.**

**36. pont: *Éjszaka és korlátozott látási viszonyok között a parti horgászhely kivilágítása, valamint a horgászathoz használt vízijármű és horgászstégek minden irányból látható fénnyel történő kivilágítása kötelező.***

**A behúzós horgászrend változásai:**

**2.2 pont:***18. évét be nem töltött horgász kizárólag felnőtt felügyelete mellett horgászhat behúzós módszerrel.*

A Balatoni Horgászrendben április 1-jétől tartó egy hónapos csónakos tilalom a behúzós horgászatot akadályozta, a horgász behúzáshoz csónakot nem használhatott. Alapvetően ez a szabály az ívó süllők védelmére született, így a behúzós horgászat szempontjából irreleváns, felmentés adható a horgászrendi pont alól. A változás az alábbiak szerint fog kinézni a 2017-es Behúzós Horgászrendben:

**2.3 pont:***Április 1. – április 30. közötti időszakban érvényes bejelentkezéssel, valamint behúzásra feljogosító engedély megléte esetén a behúzós horgász a Balatoni Horgászrend 6. pontja alól (csónakos tilalom) felmentést kap. Ebben az időszakban a vízen tartózkodás az alábbi esetekben engedélyezett:*

*a)   a hal fárasztása, visszaengedése,*

*b)    a horgászhely etetése,*

*c)     helykeresés, vagy a szerelék behúzása.*